
HOTĂRÂREA NR. 339
privind modificarea Hotărârii Consiliului Local al Municipiului Craiova nr.193/2010 referitoare la concesionarea prin negociere directă către Schuster Florian şi Schuster Marcela, a unui teren aparţinând domeniului privat al municipiului Craiova, situat în str. Deva, nr.29
         Consiliul Local al Municipiului Craiova, întrunit în şedinţa ordinară din data de 25.08.2011.

        Având în vedere raportul nr.104016/2011 întocmit de Direcţia Urbanism, Amenajarea Teritoriului şi Patrimoniu prin care se propune modificarea Hotărârii Consiliului Local al Municipiului Craiova nr.193/2010 referitoare la concesionarea prin negociere directă către Schuster Florian şi Schuster Marcela, a unui teren aparţinând domeniului privat al municipiului Craiova, situat în str. Deva, nr.29 şi rapoartele comisiilor de specialitate ale Consiliului Local al Municipiului Craiova nr.129, 131, 132, 133 şi 134/2011;


În conformitate cu prevederile art.15 lit.e şi art.22 din Legea nr.50/1991, republicată, privind autorizarea executării lucrărilor de construcţii, modificată şi completată şi Legii nr.7/1996 privind cadastrul şi publicitatea imobiliară;


 În temeiul art.36 alin.2 lit.c coroborat cu alin.5 lit.b, art.45 alin.3, art.123, alin.1 şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:
Art.1. Se modifică art.1 din Hotărârea Consiliului Local al Municipiului Craiova nr.193/2010, care va avea următorul conţinut:

            „Art.1. Se aprobă  concesionarea prin negociere directă, către Schuster Florian şi Schuster Marcela, pe o perioadă de 25 de ani, a unui teren aparţinând domeniului privat al municipiului Craiova, în suprafaţă de 46,83 mp., situat în str. Deva, nr.29, în vederea extinderii locuinţei cu regim de înălţime P+1 şi construire garaj, identificat conform anexei care face parte integrantă din prezenta hotărâre.”
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Direcţia Urbanism, Amenajarea Teritoriului şi Patrimoniu, Schuster Florian şi Schuster Marcela vor aduce la îndeplinire prevederile prezentei hotărâri.

